RAPPORT FRA KOMMISSIONEN

om anvendelsen i 2012 af forordning (EF) nr. 1049/2001 om aktindsigt i Europa-Parlamentets, Rådets og Kommissionens dokumenter

Denne rapport, der er udarbejdet i henhold til artikel 17, stk. 1, i forordning (EF) nr. 1049/2001 om aktindsigt i Europa-Parlamentets, Rådets og Kommissionens dokumenter[1], omhandler året 2012 og er baseret på statistiske data, som opsummeres i bilaget.

Disse data viser antallet af begæringer og ikke antallet af dokumenter, der er begæret aktindsigt i. I praksis kan begæringer vedrøre et enkelt dokument og hele sagsakter, der indgår i behandlingen af en sag, som omfatter tusindvis af dokumenter. Begæringer om aktindsigt i dokumenter, som allerede var offentligt tilgængelige på tidspunktet for begæringen, er ikke medtaget.

I 83 % af sagerne blev de dokumenter, der blev begæret aktindsigt i på det indledende stadium, gjort offentligt tilgængelige. Med hensyn til genfremsatte begæringer blev der enten givet hel eller delvis aktindsigt i 43 % af sagerne.

1. Registre og websteder

1.1. I 2012 blev 17 940 dokumenter føjet til registret over Kommissionens dokumenter (se bilaget – tabel 1).

1.2. I henhold til artikel 17, stk. 1, i forordning (EF) nr. 1049/2011 skal Kommissionen i sine årsrapporter angive antallet af dokumenter i dens besiddelse, der er "følsomme" som defineret i forordningens artikel 9, stk. 1[2], og som derfor ikke er indført i registret. I 2012 omfattede Kommissionens offentlige register følgende dokumenttyper: COM, SEC, C, JOIN, SWD, OJ og PV. I 2012 udarbejdede eller modtog Kommissionen ingen følsomme dokumenter i nogen af de nævnte kategorier.

1.3. Tallene for besøg på webstedet om åbenhed og aktindsigt ("Openness and Access to Documents") på EUROPA-portalen i 2012 ser således ud:

|| Antal besøgende || Antal besøg || Antal besøgte sider

I alt || 33 903 || 40 605 || 213 244

Gennemsnit pr. måned || 2 825 || 3 384 || 17 770

2. Samarbejde med andre institutioner, der er omfattet af forordningen

Det interinstitutionelle udvalg, der er nedsat i henhold til artikel 15, stk. 2, i forordningen, holdt ikke møde på politisk plan i 2012. De tre institutioner (Europa-Parlamentet, Rådet og Kommissionen) holdt dog regelmæssige møder på administrativt plan med henblik på at udveksle erfaringer, udvikle bedste praksis og sikre en konsekvent anvendelse af forordningen.

3. Analyse af begæringerne om aktindsigt

3.1. I 2012 faldt strømmen af begæringer om aktindsigt på det indledende stadium (6 014 i 2012 mod 6 447 i 2011). Antallet af svar på grundlag af forordning (EF) nr. 1049/2001 var på 5 274 i 2012 mod 6 055 i 2011.

3.2. Antallet af genfremsatte begæringer, der blev modtaget, steg betydeligt med næsten 39 % (229 nye genfremsatte begæringer i 2012 mod 165 i 2011). Det samlede antal svar på genfremsatte begæringer svarede til antallet af begæringer, der var modtaget (202 afsluttede sager i 2012 mod 162 i 2011). Heraf var 160 svar (79 %) endelige beslutninger om aktindsigt i henhold til forordning (EF) nr. 1049/2001. Deres antal blev i 2012 øget med 11 % sammenlignet med 2010, hvor der blev truffet 144 sådanne beslutninger. (Se bilaget – tabel 5)

3.3. I 2012 modtog Kommissionens Generalsekretariat og Generaldirektoratet for Sundhed det højeste antal oprindelige begæringer (henholdsvis 12,10 % og 7,28 %) tæt fulgt af Generaldirektoratet for Konkurrence med 6,81 % oprindelige begæringer og af Generaldirektoratet for Miljø med 6,61 %. Det er værd at bemærke den stigende interesse for aktindsigt i dokumenter fra Generaldirektoratet for Beskatning og Toldunion (der lå først i 2011), mens efterspørgslen efter dokumenter og sagsakter, som Generaldirektoratet for Konkurrence ligger inde med, fortsat lå på et højt niveau.

3.4. Den akademiske verden viste sig endnu engang at være den mest aktive kategori af ansøgere, idet den tegnede sig for 22,70 % af de oprindelige begæringer (mod 25,73 % i 2011). Som i de foregående år blev den akademiske verden fulgt af advokatfirmaer med 13,58 % (mod 11,30 % i 2011) og civilsamfundet (ngo'er og interessegrupper) med 10,32 % (mod 8,59 % i 2011) af det samlede antal begæringer. 33,83 % af begæringerne blev fremsat af personer, hvis socioprofessionelle tilhørsforhold ikke er oplyst. (Se bilaget – tabel 8)

3.5. Den geografiske fordeling af oprindelige begæringer er også meget lig fordelingen i de foregående år med en svag stigning, idet langt størstedelen af begæringerne kom fra Belgien (21,85 %). I modsætning til 2011 var der et betydeligt fald i begæringerne fra Italien (fra 12,37 i 2011 til 7,54 % i 2012). Bortset fra Tyskland (14,04 %) og Det Forenede Kongerige (10,17 %) tegnede ingen af de øvrige medlemsstater sig for over 10 % af begæringerne, idet det største antal kom fra de mest befolkede medlemsstater såsom Frankrig, Spanien og Polen. Andelen af begæringer fra EU-10- og EU-12-medlemsstaterne ligger fortsat en smule under den tilsvarende andel fra EU-15-medlemsstaterne. (Se bilaget – tabel 9)

4. Anvendelse af undtagelserne fra retten til aktindsigt

4.1. I 2012 steg andelen af begæringer, som i første omgang blev fuldstændig afslået, en smule i forhold til året før (16,91 % i 2012 mod 12,18 % i 2011). Fuld udbredelse blev givet i næsten tre ud af fire sager (74,48 % mod 82,16 % i 2010), mens procentdelen af dokumenter, som blev delvist udbredt, faldt en smule i forhold til tidligere år og udgjorde 8,61 % (sammenlignet med 7,62 % i 2011). (Se bilaget – tabel 3)

4.2. Antallet af sager, hvor Kommissionen som følge af en genfremsat begæring ændrede den holdning, som dens tjenestegrene tidligere havde indtaget, og fuldt ud udbredte dokumenter, som den tidligere havde afvist at udbrede, steg en smule (18,75 % mod 14,58 % in 2011). Der var dog flere sager, som førte til fuldstændigt afslag, og betragteligt færre sager, hvor der blev givet yderligere aktindsigt som følge af en genfremsat begæring. (Se bilaget – tabel 6)

4.3. Procentdelen af sager, hvor beskyttelsen af Kommissionens beslutningsproces (artikel 4, stk. 3) blev påberåbt som begrundelse for afslag, faldt en smule sammenlignet med det foregående år (25,15 % mod 25,73 % i 2011). Kommissionens beslutningsproces ligger dog nummer to på listen over de hyppigst påberåbte undtagelser lige efter undtagelsen vedrørende beskyttelse af formålet med inspektioner, undersøgelser og revision (artikel 4, stk. 2, tredje led), der tegnede sig for 25,32 % af sagerne (mod 21,90 % i 2011). (Se bilaget – tabel 7)

4.4. Procentdelen af afslag, som er begrundet i hensynet til beskyttelsen af forretningsmæssige interesser, forblev forholdsvis stabil (16,94 % mod 16,83 % i 2011). På den anden side faldt antallet af sager, hvor beskyttelsen af internationale forbindelser blev påberåbt, betydeligt (3,58 % mod 12,02 % i 2011). (Se bilaget – tabel 7)

4.5. Den hyppigst påberåbte årsag til at give endeligt afslag på aktindsigt var som i tidligere år beskyttelsen af formålet med undersøgelser (artikel 4, stk. 2, tredje led) (45,10 % sammenlignet med 32,68 % i 2011). (Se bilaget – tabel 7)

– Beskyttelsen af Kommissionens beslutningsproces blev påberåbt i 15,69 % af sagerne (hvilket er et fald i forhold til 2011). Denne tendens vedrører dog kun sager, hvor beslutningsprocessen var i gang (6,54 % mod 15,33 % i det foregående år). Det skal bemærkes, at der ikke var nogen stigning i antallet af sager om udtalelser til internt brug, efter at der er truffet beslutning (9,15 % sammenlignet med 4 % i 2011).

– Der bemærkes et fald, hvad angår beskyttelsen af privatlivets fred og den enkeltes integritet (10,46 % mod 20,67 % i 2011). På den anden side blev beskyttelsen af forretningsmæssige interesser påberåbt næsten lige så hyppigt som i det foregående år (11,76 % sammenlignet med 14,66 % i 2011). Med hensyn til undtagelsen vedrørende beskyttelse af retslige procedurer og juridisk rådgivning var der en meget betragtelig stigning fra 1,33 % i 2011 til 7,84 % i 2012.

5. Klager til Den Europæiske Ombudsmand

5.1. I 2012 færdigbehandlede ombudsmanden følgende 18 klager over Kommissionens behandling af begæringer om aktindsigt:

10 klager er færdigbehandlet med kritiske bemærkninger og/eller en yderligere bemærkning

2293/2008/(BB)(FOR)TN || 1972/2009/ANA || 914/2009/(IP)(EIS)ER || 2299/2010/(IP)(EIS)ER

682/2010/(TS)TN || 339/2011/AN || 388/2011/(PMC)(IP) (EIS)ER || 1472/2011/(PMC)(PB)MMN

2466/2011/ER || 173/2012/VL || ||

8 klager er færdigbehandlet uden yderligere undersøgelser

3097/2009/(JF)(IP)EIS || 127/2010/VIK || 849/2010/KM || 1161/2010/BEH

1683/2010/(ELB) MMN || 1767/2010/(IP)(EIS) ER || 1459/2011/JF || 414/2012/MMN

5.2. I 2012 indledte ombudsmanden 20 nye undersøgelser på grundlag af klager, der først og fremmest, eller i et vist omfang, vedrørte aktindsigt.

6. Domstolsprøvelse

Som i de foregående år blev der etableret afgørende ny retspraksis i 2012[3].

6.1. Domstolen afsagde tre vigtige domme i Agrofert-[4], Editions Odile Jacob-[5] og IFAW- appelsagerne[6]. De to første domme vedrører konkurrencepolitik, mens Domstolen i sidstnævnte dom gav en fortolkning af vurderingen af de indvendinger, som medlemsstaten har fremsat mod udbredelsen af dokumenter hidrørende fra den.

Domstolen afsagde to kendelser om afslag på begæring i sag C-208/11P (ubegrundet) og sag C-554/11P (uantagelig til realitetsbehandling), der begge var anlagt af Hilfsfonds mod Kommissionen.

6.2. Retten afsagde seks domme i forbindelse med retten til aktindsigt:

T-59/09, Tyskland mod Kommissionen, dom af 14.2.2012 || T-529/09, S. in t’Veld mod Rådet, dom af 4.5.2012 (Kommissionen intervenerede til støtte for Rådets holdning) || T-344/08, EnBW mod Kommissionen, dom af 22.5.2012

T-6/10, Sviluppo Globale mod Kommissionen, dom af 22.5.2012 || T-300/10, Internationaler Hilfsfonds mod Commission, dom af 22.5.2012 || T-167/10, European Dynamics mod Kommissionen, dom af 6.12.2012

6.3. Retten afsagde kendelse om, at tre sager skulle slettes fra registret, efter at den, der havde fremsat begæringen, havde trukket den tilbage:

T-362/11, Stichting Greenpeace Nederland and PAN Europe mod Kommissionen || T-337/09, Colegio Official de Farmaceuticos mod Kommissionen || T-333/12, Soltau mod Kommissionen

6.4. I følgende tre sager afsagde Domstolen kendelse om, at der ikke var nogen grund til at træffe afgørelse:

T-330/11, Mastercard mod Kommissionen || T-341/11, Ecologistas en Acción mod Kommissionen || T-180/10, Nickel Institute mod Kommissionen

6.5. Tre begæringer blev afvist af Retten:

T-359/10, Ecologistas en Acción-CODA (åbenbart ubegrundet) || T-278/11, ClientEarth mod Kommissionen (åbenbart uantagelig til realitetsbehandling) || T-17/10, Steinberg mod Kommissionen (delvist uantagelig til realitetsbehandling, delvist ubegrundet)

6.6. Der blev anlagt 14 nye sager mod Kommissionens beslutninger i henhold til forordning (EF) nr. 1049/2001.

T-185/12, HUK-Coburg Haftpflicht-Unterstützungs-Kasse kraftfahrender Beamter Deutschlands a.G. in Coburg mod Europa-Kommissionen || T-188/12, Patrick Breyer mod Kommissionen || T-306/12, Spirlea mod Kommissionen

T-333/12 C, Soltau mod Kommissionen || T-402/12, Carl Schlyter mod Kommissionen || T-418, Jürgen Beninca mod Kommissionen [Rettens kendelse af 19. februar 2013 om, at det er ufornødent at træffe afgørelse i den foreliggende sag, og at den skal slettes fra registret]

T-419/12, LVM Landwirtschaftlicher Versicherungsverein Münster aG mod Kommissionen || T-420/12, VHV Allgemeine Versicherung AG mod Kommissionen || T-421/12, Württembergische Gemeinde-Versicherung aG mod Kommissionen

T-476/12, Saint-Gobain Glass Deutschland GmbH mod Kommissionen || T-482/12, Internationaler Hilfsfonds e.V.c mod Kommissionen || T-498/12, Tourisme Consortium Loutraki SA Gouvernement local - Loutraki SA - Club Hôtel et Hôtel Casino Loutraki et Entreprises Touristiques AE mod Kommissionen

T-526/12, AXA Versicherung AG mod Kommissionen || T-561/12, Jürgen Beninca mod Kommissionen ||

6.7. Endvidere er en kendelse/dom, som er afsagt af Retten, blevet appelleret til Domstolen.

C-365/12P, Kommissionen mod EnBW Energie Baden-Württemberg AG m.fl. || ||

7. Konklusioner

Efter ni års konstant vækst fra 500 til ca. 6 500 forblev antallet af begæringer om aktindsigt stabilt i 2010 og 2011 og ligger nu på 6 000. Kommissionen er den institution, der behandlede det største antal begæringer om aktindsigt.

På den anden side er antallet af genfremsatte begæringer steget. De, der fremsætter begæringer, kender deres juridiske ret til at appellere de oprindelige beslutninger, som Kommissionen har truffet, bedre.

Alt dette kunne tyde på, at Kommissionen gennem forskellige midler og fora, herunder aktindsigt, har tilvejebragt en stabil og velkendt ramme for gennemsigtighed.

På grundlag af, hvad der allerede blev opnået i 2011, blev den aktive gennemsigtighed med hensyn til Kommissionens lovgivningsaktivitet yderligere forbedret i 2012. Som følge heraf vedrører et betydeligt antal oprindelige begæringer og næsten alle genfremsatte begæringer Kommissionens aktiviteter inden for overvågning af anvendelsen af EU-lovgivningen, herunder navnlig gennemførelsen af konkurrencepolitikken. Ved behandlingen af sådanne begæringer skal Kommissionen finde den rette balance mellem at sikre gennemsigtighed i sine aktiviteter og bevare sin evne til på korrekt vis at gennemføre de opgaver, der er tillagt den ved traktaterne.

BILAG Statistikker vedrørende anvendelsen af forordning (EF) nr. 1049/2001

|| COM || SEC || C || JOIN || SWD || OJ || PV || I alt

2012 || 1 832 || 1 429 || 13 542 || 53 || 859 || 130 || 95 || 17 940

Oprindelige begæringer om aktindsigt

|| 2010 || 2011 || 2012

Indkomne begæringer || 6 361 || 6 477 || 6 014

Svar[7] [8] || 7 148 || 7 075 || 6 334

Svar på grundlag af forordning (EF) nr. 1049/2001 || 6 127 || 6 055 || 5 274

1.

|| 2010 || 2011 || 2012

Antal || % || Antal || % || Antal || %

Aktindsigt || 5 034 || 82,16 || 4 856 || 80,20 || 3 928 || 74,48

Afslag på aktindsigt || 764 || 12,47 || 737 || 12,18 || 892 || 16,91

Delvis aktindsigt || 329 || 5,37 || 462 || 7,62 || 454 || 8,61

I alt || 6 127 || 100 || 6 055 || 100 || 5 274 || 100

2. Afslagenes fordeling på de forskellige undtagelser (i %)

|| 2010 || 2011 || 2012

Artikel 4, stk. 1, litra a), første led – beskyttelse af den offentlige sikkerhed || 1,94 || 2,40 || 1,34

Artikel 4, stk. 1, litra a), andet led – beskyttelse af forsvar og militære anliggender || 0,14 || 0,39 || 0,11

Artikel 4, stk. 1, litra a), tredje led – beskyttelse af internationale forbindelser || 9,83 || 12,02 || 3,58

Artikel 4, stk. 1, litra a), fjerde led – beskyttelse af finanspolitik, valutapolitik eller økonomisk politik || 2,15 || 1,88 || 1,40

Artikel 4, stk. 1, litra b) – beskyttelse af privatlivets fred og den enkeltes integritet || 9,76 || 8,90 || 14,65

Artikel 4, stk. 2, første led – beskyttelse af forretningsmæssige interesser || 11,84 || 16,83 || 16,94

Artikel 4, stk. 2, andet led – beskyttelse af retslige procedurer og juridisk rådgivning || 7,32 || 6,76 || 9,84

Artikel 4, stk. 2, tredje led – beskyttelse af inspektioner, undersøgelser og revision || 26,63 || 21,90 || 25,32

Artikel 4, stk. 3, første afsnit – beslutningsproces, afgørelse endnu ikke truffet || 16,80 || 17,15 || 20,23

Artikel 4, stk. 3, andet afsnit – beslutningsproces, afgørelse er truffet: udtalelser til internt brug som led i indledende drøftelser og høringer || 9,62 || 8,58 || 4,92

Artikel 4, stk. 5 – afslag fra medlemsstaten/tredjemand || 3,94 || 3,18 || 1,67

I alt || 100 || 100 || 100

Genfremsatte begæringer

3. Indkomne og behandlede begæringer

|| 2010 || 2011 || 2012

Indkomne begæringer || 181 || 165 || 229

Svar || 152 || 162 || 202

Svar på genfremsatte begæringer på grundlag af forordning (EF) nr. 1049/2001 || 122 || 144 || 160

4. Afgørelser

|| 2010 || 2011 || 2012

Antal || % || Antal || % || Antal || %

Godkendelse || 61 || 50 || 61 || 42,36 || 91 || 56,88

Delvis omgørelse || 42 || 34,43 || 62 || 43,05 || 39 || 24,38

Fuldstændig omgørelse || 19 || 15,57 || 21 || 14,58 || 30 || 18,75

I alt || 122 || 100 || 144 || 100 || 160 || 100

5. Afslagenes fordeling på de forskellige undtagelser (i %)

|| 2010 || 2011 || 2012

Artikel 4, stk. 1, litra a), første led – beskyttelse af den offentlige sikkerhed || 2,67 || 1,33 || 1,31

Artikel 4, stk. 1, litra a), andet led – beskyttelse af forsvar og militære anliggender || 0 || 2,00 || 0,65

Artikel 4, stk. 1, litra a), tredje led – beskyttelse af internationale forbindelser || 6,67 || 4,67 || 7,19

Artikel 4, stk. 1, litra a), fjerde led – beskyttelse af finanspolitik, valutapolitik eller økonomisk politik || 3,33 || 3,34 || 0

Artikel 4, stk. 1, litra b) – beskyttelse af privatlivets fred og den enkeltes integritet || 9,33 || 20,67 || 10,46

Artikel 4, stk. 2, første led – beskyttelse af forretningsmæssige interesser || 16,67 || 14,66 || 11,76

Artikel 4, stk. 2, andet led – beskyttelse af retslige procedurer og juridisk rådgivning || 10 || 1,33 || 7,84

Artikel 4, stk. 2, andet led – beskyttelse af retslige procedurer og juridisk rådgivning || 32 || 32,68 || 45,10

Artikel 4, stk. 3, første afsnit – beslutningsproces, afgørelse endnu ikke truffet || 11,33 || 15,33 || 6,54

Artikel 4, stk. 3, andet afsnit – beslutningsproces, afgørelse er truffet: udtalelser til internt brug som led i indledende drøftelser og høringer || 8 || 4,00 || 9,15

Artikel 4, stk. 5 – afslag fra medlemsstaten || - || - || -

I alt || 100 || 100 || 100

De oprindelige begæringers fordeling

6. på samfunds- og faggrupper (i %)

|| 2010 || 2011 || 2012

Den akademiske verden || 23,24 || 25,73 || 22,70

Advokater || 10,69 || 11,30 || 13,58

Civilsamfundet (interessegrupper, erhvervsliv, ngo'er osv.) || 8,18 || 8,59 || 10,32

Offentlige myndigheder (bortset fra EU-institutioner) || 13,56 || 8,20 || 7,12

Andre EU-institutioner || 8,32 || 8,15 || 7,64

Journalister || 3,35 || 3,25 || 4,81

Uoplyst || 32,68 || 34,78 || 33,83

I alt || 100 || 100 || 100

7. Geografisk (i %)

|| 2010 || 2011 || 2012

Østrig || 2,08 || 1,38 || 1,78

Belgien || 17,95 || 21,42 || 21,85

Bulgarien || 0,69 || 0,93 || 0,70

Cypern || 0,20 || 0,25 || 0,08

Den Tjekkiske Republik || 4,23 || 0,93 || 2,01

Danmark || 2,02 || 2,11 || 1,58

Estland || 0,09 || 0,19 || 0,17

Finland || 0,81 || 1,57 || 0,55

Frankrig || 9,05 || 8,90 || 7,53

Tyskland || 16,62 || 12,27 || 14,04

Grækenland || 1,22 || 1,10 || 1,73

Ungarn || 0,89 || 0,96 || 0,63

Irland || 1,49 || 1,02 || 1,50

Italien || 8,85 || 12,37 || 7,54

Letland || 0,13 || 0,15 || 0,17

Litauen || 0,31 || 0,42 || 0,30

Luxembourg || 1,99 || 2,12 || 1,79

Malta || 0,22 || 0,12 || 0,17

Nederlandene || 4,43 || 4,18 || 4,62

Polen || 2,76 || 2,68 || 2,79

Portugal || 1,16 || 1,15 || 1,11

Rumænien || 1,11 || 0,87 || 0,91

Slovakiet || 0,56 || 0,56 || 0,81

Slovenien || 0,52 || 0,31 || 0,22

Spanien || 6,86 || 7,16 || 5,70

Sverige || 2,18 || 1,81 || 2,16

Det Forenede Kongerige || 7,24 || 8,59 || 10,17

Europæiske lande uden for EU || 0,50 || 0,40 || 0,37

Nordamerika || 0,11 || 0,23 || 0,88

Australien og New Zealand || 0,09 || 0,03 || 0,03

Afrika || 0,05 || 0,02 || 0

Sydamerika || 0,05 || 0,02 || 0,03

Asien || 0,04 || 0,06 || 0,05

Uoplyst || 3,49 || 3,73 || 6,03

I alt || 100 || 100 || 100

8. På sagsområder (i %)

Generaldirektorat/tjenestegren || 2010 || 2011 || 2012

AGRI – Landbrug og Udvikling af Landdistrikter || 3,15 || 2,62 || 3,44

BEPA – Kontoret for Europapolitisk Rådgivning || 0,03 || 0,11 || 0

BUDG – Budget || 1,24 || 1,02 || 0,81

KLIMA – Klima || 1,21 || 2,22 || 2,86

COMM – Kommunikation || 0,74 || 1,26 || 0,65

COMP – Konkurrence || 9,07 || 6,99 || 6,81

CONNECT – Kommunikationsnet, Indhold og Teknologi[9] || 1,79 || 1,98 || 1,74

DEVCO – Udvikling og Samarbejde-EuropeAid (tidligere DEV + AIDCO) || 2,77 || 3,30 || 4,67

DGT – Oversættelse || 0,36 || 0,14 || 0,20

DIGIT- Informationsteknologi || 0,09 || 0,09 || 0,12

EAC – Uddannelse og Kultur || 1,13 || 1,05 || 1,13

ECFIN – Økonomiske og Finansielle Anliggender || 2,32 || 1,57 || 1,11

ECHO – Humanitær Bistand og Civilbeskyttelse || 0,28 || 0,33 || 0,18

ELARG – Udvidelse || 1,47 || 1,04 || 0,95

EMPL – Beskæftigelse, Sociale Anliggender, Arbejdsmarkedsforhold og Inklusion || 2,74 || 1,64 || 3,47

ENER – Energi || 2,91 || 5,86 || 5,15

ENTR – Erhvervspolitik || 4,48 || 4,84 || 4,55

ENV – Miljø[10] || 4,86 || 6,37 || 6,61

EPSO – Det Europæiske Personaleudvælgelseskontor || 0,14 || 0,23 || 0,23

ESTAT – Eurostat || 0,31 || 0,20 || 0,20

FPI – Tjenesten for Udenrigspolitiske Instrumenter[11] || - || - || 0,13

HOME – Indre Anliggender || 1,63 || 4,74 || 3,14

HR - Menneskelige Ressourcer og Sikkerhed + OIB (Kontoret for Infrastruktur og Logistik i Bruxelles) + OIL (Kontoret for Infrastruktur og Logistik i Luxembourg) + PMO (Kontoret for Forvaltning og Fastsættelse af Individuelle Rettigheder) || 2,29 || 2,34 || 2,98

IAS – Den Interne Revisionstjeneste || 0,09 || 0,05 || 0,02

JUST – Retlige Anliggender (tidligere JLS)[12] || 6,75 || 2,54 || 3,72

MARE – Maritime Anliggender og Fiskeri || 0,66 || 0,95 || 0,66

MARKT – Indre Marked og Tjenesteydelser || 6,14 || 5,72 || 5,02

MOVE – Mobilitet og Transport || 3,13 || 3,02 || 2,66

OLAF – Det Europæiske Kontor for Bekæmpelse af Svig || 0,27 || 0,25 || 0,48

OP – Publikationskontoret || 0,19 || 0,37 || 0,12

REGIO – Regionalpolitik || 3,06 || 2,29 || 3,41

RTD – Forskning og Innovation + JRC – Det Fælles Forskningscenter || 1,82 || 1,27 || 1,61

SANCO – Sundhed og forbrugere || 5,44 || 6,96 || 7,28

SCIC – Den Fælles Tolke- og Konferencetjeneste || 0,08 || 0,00 || 0,02

SG – Generalsekretariatet || 11,64 || 10,12 || 12,10

SJ – Juridisk Tjeneste || 2,68 || 2,76 || 4,37

TAXUD – Beskatning og Toldunion || 5,30 || 7,80 || 4,92

TRADE – Handel || 3,06 || 3,47 || 2,48

I alt || 100 || 100 || 100

[1] EFT L 145 af 31.5.2001, s. 43.

[2] "Dokumenter, der hidrører fra institutionerne eller de af dem oprettede organer, medlemsstater, tredjelande eller internationale organisationer, og som er klassificeret "TRÈS SECRET/TOP" "SECRET", "SECRET" eller "CONFIDENTIEL" i overensstemmelse med de forskrifter, den pågældende institution har fastsat, som beskytter Den Europæiske Unions eller en eller flere medlemsstaters væsentlige interesser inden for de i artikel 4, stk. 1, litra a), anførte områder, navnlig offentlig sikkerhed, forsvar og militære anliggender" (artikel 9, stk. 1).

[3] For nærmere oplysninger om hver enkelt sag, der er nævnt nedenfor, se http://curia.europa.eu/jurisp/cgi-bin/form.pl?lang=da.

[4] Dom af 28. juni 2012 i sag C-477/10 P, Kommissionen mod Agrofert Holding a.s., endnu ikke offentliggjort.

[5] Dom af 28. juni 2012 i sag C-404/10 P, Kommissionen mod Editions Odile Jacob SAS., endnu ikke offentliggjort.

[6] Dom af 21.juni 2012 i sag C-135/11 P, IFAW Internationaler Tierschutz-Fonds mod Kommissionen, endnu ikke offentliggjort.

[7] Bemærk, at en enkelt begæring kan vedrøre flere dokumenter og derfor kan give anledning til flere svar.

[8] Bemærk, at kategorien "svar" også omfatter svar, der falder uden for anvendelsesområdet for forordning (EF) nr. 1049/2001, og som derfor afgives i henhold til for eksempel forordning (EF) nr. 45/2001.

[9] Bemærk, at det tidligere hed GD INFSO

[10] Bemærk, at GD for Miljø i 2010 blev delt og blev til GD for Miljø og GD for Klima.

[11] Bemærk, at FPI-dokumenter siden oprettelsen af Tjenesten for EU's Optræden Udadtil (EU-Udenrigstjenesten) er de eneste, der er forblevet i Kommissionens regi. Bemærk, at GD for Miljø i 2010 blev delt og blev til GD for Miljø og GD for Klima.

[12] Bemærk, at GD for Retlige Anliggender, Frihed og Sikkerhed i 2010 blev delt og blev til GD for Retlige Anliggender og GD for Indre Anliggender.